इसके साथ ही आयकर विभाग ने भी गूगल इंडिया को लगभग 12 करोड़ रुपये कर चुकाने का नोटिस थमा दिया है। राजस्व विभाग के एक वरिष्ठ अधिकारी ने कहा कि गूगल इंडिया प्राइवेट लिमिटेड बहुत ही चतुराई से भारत में की गई कमाई को भारतीय रिजर्व बैंक को सूचित किए बिना आयरलैंड स्थित गूगल को स्थानांतरित कर रहा है। इसके लिए उसने बाकायदा गूगल आयरलैंड के साथ करार कर रखा है। पर फेमा नियमों के मुताबिक ऐसे किसी करार से भारत में की गई कमाई को बिना कर चुकाए विदेश नहीं भेजा जा सकता है।